CELEX: 62009TN0173
Language: et
Date: 2009-05-05 00:00:00
Title: Kohtuasi T-173/09: 5. mail 2009 esitatud hagi — Z versus komisjon

18.7.2009   
            
            
               ET
            
            
               Euroopa Liidu Teataja
            
            
               C 167/15
            
         5. mail 2009 esitatud hagi — Z versus komisjon
   (Kohtuasi T-173/09)
   2009/C 167/30
   Kohtumenetluse keel: saksa
   
      Pooled
   
   
      Hageja: Z (Saksamaa) (esindajad: advokaadid C. Grau ja N. Jäger)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Võimaldada hagejal menetlustoimikuga asjas COMP/39406 — „Marine Hoses” — tutvumise kaudu, eeskätt sel teel, et väljastatakse koopia komisjoni 28. jaanuari 2009. aasta otsusest, millega määrati Dunlop Oil & Marin/ContiTech AG/Continental AG-le väidetava osalemise eest meretorude kartellis aastatel 1986-2007 rahatrahv, saada infot selle kohta, kas hagejat on selles otsuses nimeliselt mainitud ning juhul kui on, siis millises kontekstis hagejat nimeliselt mainitakse, eeskätt millises ulatuses sisaldab komisjoni otsus hageja isikut puudutavaid kartelli- või karistusõiguslikult olulisi andmeid,
            
         
               —
            
            
               eemaldada hageja nimeline mainimine, eeskätt hageja isikuga seotud kartelli- ja karistusõiguslikult olulised andmed, komisjoni 28. jaanuari 2009. aasta otsusest, millega määrati Dunlop Oil & Marin/ContiTech AG/Continental AG-le väidetava osalemise eest meretorude kartellis aastatel 1986-2007 rahatrahv, viisil, mida täpsustatakse pärast dokumentidega tutvumise võimaldamist;
            
         
               —
            
            
               jätta otsuse avaldamiseks mõeldud versioonist välja hageja nimeline mainimine ning kõik viited hagejale;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja vaidlustab komisjoni 5. märtsi 2009. aasta keeldumist võimaldada tal tutvuda menetlustoimiku COMP/39.406 — meretorud dokumentidega. Lisaks soovib hageja, et komisjoni 28. jaanuari 2009. aasta otsusest selles asjas eemaldataks tema isikuga seotud võimalikud andmed ning et tema isikuga seotud andmed jäetaks välja otsuse avaldamiseks mõeldud versioonist.
   Hagi põhjenduseks väidab hageja, et dokumentidega tutvumise nõue ja nõue eemaldada kõik hagejaga seotud andmed tuleneb hageja elementaarsete menetlust puudutavate põhiõiguste — nimelt ärakuulamisõiguse, dokumentidega tutvumise õiguse ja süütuse presumptsiooni — rikkumisest. Dokumentidega tutvumise õigus tuleneb ka üldsuse õigusest juurdepääsule komisjoni dokumentidele vastavalt määrusele (EÜ) nr 1049/2001 (1).
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).